ઈન્દિરા ગાંધીએ લોકશાહીની હત્યા કરીને ૧૯૭૫માં કટોકટી લાદી હતી. તે વખતે ડાબેરીઓએ તેનું સમર્થન કર્યું હતું. આજે તેમને તે માટે દુઃખ થાય છે તે જુદી વાત છે. પરંતુ તે વખતે ન્યાયતંત્ર પણ ઈન્દિરાના સમર્થનમાં ઝૂકી ગયું હતું. ૧૯૭૬ના એડીએમ જબલપુરના કુખ્યાત કેસમાં સર્વોચ્ચ ન્યાયાલયે કહ્યું હતું કે કટોકટી વખતે, નાગરિકોને ભારતીય બંધારણની કલમ ૨૨૬ હેઠળ અટકાયતો સામે ઉચ્ચ ન્યાયાલયમાં જવાનો કોઈ અધિકાર નથી! આ જજમેન્ટને સુપ્રીમ કૉર્ટના ઇતિહાસમાં કાળા ધબ્બા સમાન ગણવામાં આવે છે.